OpenLLM-France/wikimedia huggingface dataset:
# Mandatory

Mandatory, també coneguda com a "Charles Wright 2001", és un caràcter tipogràfic desenvolupat pel Regne Unit a partir del tipus de lletra creat per Charles Wright el 1935, introduït per al seu ús en les plaques de matrícula dels vehicles del Regne Unit. Els motius per la seva adopció foren que aquesta forma determinada dels caràcters estan dissenyats per evitar-ne una modificació fàcil i a l'hora per millorar-ne la llegibilitat tant pel programari OCR (reconeixement òptic de caràcters) com per les persones
Entre el 2001 i el 2018 també s'utilitzà aquesta font per a les plaques de matrícula del Brasil, abans de l'adopció de plaques del Mercosur.
Les característiques tècniques com són l'amplada, alçada, espai, marges, etc, tant dels caràcters tipogràfic com de les plaques de matrícula estan regides per la norma britànica BS Au 145d

## Modificacions

Els canvis més significatius efectuats a la tipografia respecte de l'original són:
* El tipus de lletra es va condensar per permetre que els 7 dígits de la combinació més l'eurofranja cabessin dins la placa de matrícula.
* El nou disseny es va fer substancialment més audaç.
* Es va afegir un serif a les lletres B i D per no confondre-les amb el nombre 8 i la lletra O, respectivament.
* Els vèrtexs centrals de la M i W s'han truncat, fent-los plans.

## Charles Wright

Charles Wright senior va néixer a Londres el 1842 i va fundar la seva planta de premsa de xapa el 1867 a Clerkenwell (Londres), inicialment fent medalles de guerra de Crimea i després produint segells, matrius i estampats. Quan la fàbrica es va mostrar massa sorollosa per una ubicació a l'interior de la ciutat, el 1900, "Charles Wright Ltd." es va traslladar a una nous locals situats a Thorn Bank, Edgware (actualment al nord de Londres). Als anys vint del segle xx, la companyia era coneguda com a "Wright & Son", ja que Charles Wright junior s'havia afegit al negoci familiar. Principalment la producció era de medalles per als soldats de la Primera Guerra Mundial.
Cap al 1935, l'empresa "Wright & Son" hauria estat una opció lògica per fabricar les plaques de matrícula dels vehicles britànics. No se sap del cert qui va ser el creador de la tipografia, ja que el més probable és que aquesta tasca recaigués sobre els dibuixants de l'empresa més que al director de la mateixa. A més, el fet que l'empresa desaparegués a principis dels anys 70 fa que no se'n pugui aclarir la incògnita.

## Referències

* ↑ «charles Wright font». Datafont. [Consulta: 25 març 2020].
* ↑ «UK Number Plate» (en anglès). Leeward Productions.. [Consulta: 27 juny 2019].
* ↑ «BS AU 145d:1998. Specification for retroreflecting number plates» (en angls). Standards Direct. [Consulta: 25 març 2020].
* ↑ «V796 - Display of registration marks for motor vehicles» (en anglès). Driver and Vehicle Licensing Agency. [Consulta: 25 març 2020].
* ↑ «Who was Charles Wright?» (en anglès). K-Type. [Consulta: 25 març 2020].
# Kagoshima

Kagoshima (鹿児島市, Kagoshima-shi) és la capital de la Prefectura de Kagoshima, a l'illa de Kyūshū, al sud-oest del Japó. La citat fou fundada l'1 d'abril de 1889.
Situada en una profunda badia, té un bon port, modern i actiu, dedicat a la pesca, i exporta fusta. La ciutat és anomenada "la Nàpols d'Orient" per la seva localització en una badia, el clima temperat i l'estratovolcà Sakurajima, semblant al Vesuvi. Està agermanat amb Nàpols des de 1960.

## Ciutats agermanades

* Nàpols, Itàlia
* Tsuruoka, Yamagata, Japó
* Perth, Austràlia Occidental, Austràlia
* Changsha, Hunan, Xina
* Miami, Florida, Estats Units

## Referències

* ↑ «Kagoshima». Gran Enciclopèdia Catalana. Barcelona: Grup Enciclopèdia Catalana.
# Jawor

Jawor (alemany: Jauer) és una ciutat sud occidental de Polònia amb 24.337 (2006). Se situa a la Baixa Silèsia (des de 1975-1998 formava part de l'anterior Legnica Voivodeship). És la seu del Comtat de Jawor, i és aproximadament a 60 km a l'oest de la capital regional de Wrocław.
A la ciutat s'hi pot trobar una de les protestants Esglésies de la Pau que formen part del Patrimoni de la Humanitat de la UNESCO inscrit el 2001.
Abans de 1945, la ciutat era part de Polònia, Bohèmia, Imperi austríac, Prússia i Alemanya.
* Església de la Pau
* Església de la Pau, interior
* Edificis a Jawor
* Plaça de l'antic mercat de Jawor

## Vegeu també

* Esglésies de la Pau

## Enllaços externs

* Official site
* Local flags
* Church Of Peace in Jawor - photo gallery Arxivat 2007-10-09 a Wayback Machine.
# Wiesław Kielar

Wiesław Kielar (Przeworsk, 12 d'agost de 1919-Breslau, 1 de juny de 1990) fou un escriptor i director de fotografia polonès supervivent d'Auschwitz després de ser capturat a principis dels anys 1940 a Jarosław (n° del camp 290)
Després de la guerra, va estudiar cinematografia a l'Escola Nacional de Cinema Televisió i Teatre de Łódź.

## Obra

* "Anus Mundi", 1972

## Referències

* ↑ http://archive.wikiwix.com/cache/20140522223524/http://www.quinzaine-litteraire.presse.fr/articles/histoire-politique/une-victime-privilegiee.php
# Simone Chapuis-Bischof

Simone Chapuis-Bischof (Basilea, 16 de març de 1931 - 9 d'octubre de 2023) va ser una activista suïssa. Fou una de les organitzadores pel sufragi femení a Suïssa. També va encapçalar l'Association Suisse Pour les Droits de la Femme (ADF, o en català, l'Associació Suïssa pels Drets de les Dones), i fou la presidenta de la revista Femmes Suisses.

## Biografia

Chapuis-Bischof va nàixer a Basilea. Quan tenia vuit anys, la seua família es va traslladar a viure a Lausana.
Chapuis-Bischof es convertí mestra al cantó de Vaud. Ella traça l'inici del seu activisme l'any 1959, quan descobrí que els homes a l'escolar on treballava guanyava un 30% més que les dones amb les mateixes qualificacions. Començà a treballar cap a la igualtat de drets des d'aleshores, dedicant-se al sufragi femení, l'accés a l'educació, igualtat de pagament pel mateix treball, els subsidis per maternitat i la despenalització de l'avortament induït. Treballà com a activista pel dret de les dones a votar, el qual fou aconseguit de manera plena l'any 1971 a Suïssa.
Chapuis-Bischof va ser activa en l'Association lausannoise pour le suffrage féminin (l'Associació de Lausana pel Sufragi de les Dones) i més endavant fou presidenta entre els anys 1971 i 1974. Més endavant esdevení presidenta l'associació a nivell cantonal entre 1974 i 1980.
En 2011, Chapuis-Bischof fou receptora del premi, “Femme exilée, femme engagée” (dona exiliada, dona compromesa), per la ciutat de Ginebra.

## Referències

* ↑ Gatten, Emma «Swiss Suffragettes Were Still Fighting for the Right to Vote in 1971». Independent, 25-09-2015 [Consulta: 28 febrer 2016].
* 1 2 3 4 5 «Une femme, une histoire : Madame Simone Chapuis- Bischof» (en francès). ASSMP, 09-04-2011. [Consulta: 28 febrer 2016].
* 1 2 3 «Simone Chapuis-Bischof» (en francès). Canton de Vaud. Arxivat de l'original el 15 de febrer 2017. [Consulta: 29 febrer 2016].
* ↑ «Le Mérite cantonal vaudois à Simone Chapuis-Bischof». ActuElles, 10-03-2015. [Consulta: 29 febrer 2016].
* ↑ «Le prix genevois "Femme exilée, femme engagée" attribue aujourd'hui son prix honorifique à sept lauréates» (en francès). Le blog de Demir SÖNMEZ, 04-02-2011 [Consulta: 29 febrer 2016]. Arxivat 28 de setembre 2015 a Wayback Machine.

## Enllaços externs

* Un engagement féministe (video)
# Mànec

El mànec és la part per on s'agafa una eina amb la mà. Aquestes eines poden ser de mida petita com el ganivet, mitjana com la falç i tan grosses com una destral o una dalla.

## Criteris generals de disseny

Els tres requisits gairebé universals per a un mànec d'eina són:
* Prou resistència per a suportar l'eina, o transmetre d'una altra manera la força involucrada en la tasca per a la que serveix el mànec.
* Una llargada que permeti que la mà o les mans agafant el mànec puguin exercir la força de manera fiable.
* Una circumferència prou petita per a permetre que la mà o les mans puguin envoltar-lo tant sòlidament com sigui necessari per a exercir aquesta força.

## Característiques i tipus

Els mànecs es poden adaptar a la forma de la mà o simplement ser llisos, i poden ser d'un material diferent del de l'eina a la qual pertanyen, com ara un tornavís o una destral. Aquest material sol ser de fusta en les eines més tradicionals (martells, destrals, rasclet, malls o arades), però pot ser de ferro (per exemple, els coberts) o de plàstic (en els tornavisos més moderns). Nogensmenys tot acabament amb què es maneja una eina no s'anomena pas mànec, per exemple, el d'una dalla o d'una espasa normalment es coneix com a empunyadura.
En l'actualitat, el disseny dels mànecs és de gran importància perquè és la part amb què es maneja l'eina en qüestió, essent l'àrea que entra en contacte amb la mà: així, per exemple, en les anses per al maneig de materials corrosius cal considerar mesures de seguretat per a evitar accidents. El disseny conscient dels mànecs per la conveniència i la seguretat de l'usuari entra en el camp de l'ergonomia..

## Referències

* ↑ Mariano Aguiló y Fúster; Pompeu Fabra & Manuel de Montoliu. "Diccionari Aguiló": materials lexicogràfics aplegats. Institut d'Estudis Catalans, 1915, p. 41–. GGKEY:CWUX8CN8XWQ [Consulta: 27 març 2011].

## Vegeu també

* Empunyadura (esgrima)
* Nansa
* Maneta
Viccionari
# Fira de Llevant

La Fira d'Orient (en hebreu יריד המזרח, Yarid hamizraj) fou una fira internacional que se celebrà prop del port de Tel-Aviv durant la dècada dels 1930. És també el sobrenom del lloc on es va celebrar la fira.

## Enllaços externs

* The Levant Fair in Tel Aviv (1934-6) Arxivat 2011-02-16 a Wayback Machine.
* "City of Work and Prosperity": The Levant Fair
* Orient Fair posters
# Lumeau

Lumeau és un municipi francès, situat al departament de l'Eure i Loir i a la regió de Centre – Vall del Loira. L'any 2017 tenia 149 habitants.

## Demografia
### Població

El 2007 la població de fet de Lumeau era de 185 persones. Hi havia 72 famílies, de les quals 20 eren unipersonals (4 homes vivint sols i 16 dones vivint soles), 28 parelles sense fills i 24 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 89 habitatges, 75 eren l'habitatge principal de la família, 9 eren segones residències i 5 estaven desocupats. 88 eren cases i 1 era un apartament. Dels 75 habitatges principals, 64 estaven ocupats pels seus propietaris i 11 estaven llogats i ocupats pels llogaters; 6 tenien dues cambres, 7 en tenien tres, 21 en tenien quatre i 41 en tenien cinc o més. 71 habitatges disposaven pel capbaix d'una plaça de pàrquing. A 28 habitatges hi havia un automòbil i a 38 n'hi havia dos o més.

## Economia

El 2007 la població en edat de treballar era de 99 persones, 80 eren actives i 19 eren inactives. De les 80 persones actives 74 estaven ocupades (41 homes i 33 dones) i 6 estaven aturades (4 homes i 2 dones). De les 19 persones inactives 4 estaven jubilades, 5 estaven estudiant i 10 estaven classificades com a «altres inactius».

### Ingressos

El 2009 a Lumeau hi havia 69 unitats fiscals que integraven 178 persones, la mediana anual d'ingressos fiscals per persona era de 21.036 €.

### Activitats econòmiques

Dels 5 establiments que hi havia el 2007, 2 eren d'empreses de fabricació d'altres productes industrials, 1 d'una empresa financera, 1 d'una empresa de serveis i 1 d'una entitat de l'administració pública.
Els 2 serveis als particulars que hi havia el 2009 eren tallers de reparació d'automòbils i de material agrícola.
L'any 2000 a Lumeau hi havia 17 explotacions agrícoles que ocupaven un total de 1.330 hectàrees.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Lumeau a l'INSEE.
* Évolution et structure de la population Fitxa amb el detall de dades de Lumeau a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Kylie (àlbum)

Kylie és l'àlbum debut de la cantant australiana Kylie Minogue. Va ser publicat el 4 de juliol de 1988.
La majoria de cançons de l'àlbum són estil "dance-pop", i només conté dues balades anomenades "It's No Secret" i "I Miss You".

## Enllaços externs

* Lloc web oficial de Kylie Minogue (anglès)
# Jay

«Jay» té aquests significats:
* Toponímia:
** Jay (Florida)
** Jay (Maine)
** Jay (Oklahoma)
** Jay (Vermont).
* Biografies:
** Jay Acovone (Mahopac, Nova York, 1955), actor italoestatunidenc.
** Jay Allen (Seattle, 1900 - 1972), periodista estatunidenc.
** Jay Bentley (1964, Wichita, Kansas), baixista de la banda californiana Bad Religion.
** Jay Chamberlain, pilot de curses automobilístiques estatunidenc que va arribar a disputar curses de Fórmula 1.
** Jay Chou, músic, cantant, productor, actor i director taiwanès
** Jay DeMerit (Green Ridge, Wisconsin, 1979), futbolista estatunidenc.
** Jay Forrester (Nebraska, 1918), enginyer estatunidenc.
** Jay-Jay Okocha (Enugu, 1973), futbolista nigerià.
** Jay Kay, cantant britànic líder de la banda Jamiroquai.
** Jay Livingston (McDonald, Pennsilvània, 1915 - Los Angeles, Califòrnia, 2001), compositor estatunidenc.
** Jay Silverheels (Six nations, Ontario, 1919 - Woodlands, Califòrnia, 1980), actor mohawk.
** Jay Simpson (1988), futbolista anglès.
** Jay Spearing (Wallasey, Merseyside, 1988), jugador de futbol anglès.
** Jay Triano (1958, Tillsonburg, Ontario), jugador i entrenador de bàsquet canadenc.
** Jay Emmanuel-Thomas (1990), futbolista anglès.
** Jay-Z (Brooklyn, 1969), cantant estatunidenc.
** Alan Jay Heeger (Sioux City, 1936), físic i químic estatunidenc guardonat amb el Premi Nobel de Química el 2000.
** Alan Jay Pakula (Nova York, 1928 - Melville, 1998), director, guionista i productor de cinema estatunidenc.
** Alan Jay Perlis (1922 - 1990), catedràtic nord-americà de ciències de la computació que va guanyar el Premi Turing el 1966.
** Frederick Jay Rubin (1963), productor discogràfic nord-americà.
** Gilbert Jay Arenas (1982, Tampa, Florida), jugador de bàsquet estatunidenc.
** Homer Jay Simpson, personatge de la sèrie animada de televisió Els Simpson.
** Stephen Jay Gould (1941, Ridgeside, Queens, Nova York - 2002), paleontòleg i divulgador científic estatunidenc.
** Sydney Jay Mead (1933, St. Paul, Minnesota), dissenyador industrial estatunidenc.
* Miscel·lània:
** Vee-Jay Records, discogràfica fundada a la dècada de 1950.
** Jay (àlbum), primer àlbum de Jay Chou
Viccionari
# Wiesendangen

Wiesendangen és un municipi del cantó de Zúric (Suïssa), situat al districte de Winterthur.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Margon

«Margon» té aquests significats:
# Simone Antonini

Simone Antonini (Empoli, 12 de febrer de 1991) és un ciclista italià, professional des del 2012 i actualment a l'equip Wanty-Groupe Gobert.

## Palmarès

* 2009
** 1r al Giro della Lunigiana
* 2011
** 1r a la Pistoia-Fiorano
* 2012
** 1r a la Pistoia-Fiorano
** 1r al Giro del Trasimeno
* 2014
** 1r al Giro del Friül-Venècia Júlia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Serpierita

La serpierita és un mineral de la classe dels sulfats. Va ser anomenada així l'any 1881 per Alfred Lewis Oliver Legrand Des Cloizeaux en honor de Giovanni Battista Serpieri (1832-1897), enginyer, empresari i miner italià.

## Característiques

La serpierita és un sulfat de calci, coure i zinc, de fórmula Ca(Cu,Zn)₄(SO₄)₂(OH)₆·3H₂O. Cristal·litza en el sistema monoclínic formant crostes i agregats de cristalls diminuts. És l'anàleg amb calci de l'aldridgeita, de la qual n'és isostructural. Algunes varietats són visualment indistingibles de l'ortoserpierita. Està estructuralment relacionada al grup devil·lina, grup al qual pertanyen l'aldridgeita, la campigliaita, la devil·lina, la kobyashevita i la lautenthalita.

## Formació i jaciments

La localitat tipus és la mina Serpieri, Kamariza, Districte de Lavrion, Grècia, i el material tipus es conserva al Museu Nacional d'Història Natural de París. Es troba de manera secundària a l'escòria de fosa alterada i als filons de sulfurs oxidats. Sol trobar-se associada a altres minerals com: smithsonita, devil·lina, posnjakita, ktenasita, linarita, langita, brochantita, wroewolfeita, namuwita, schulenbergita, hidrozincita, malaquita i guix.

## Referències

* ↑ «Serpierite» (en anglès). Mindat. [Consulta: 15 febrer 2015].
* ↑ «Devilline Group» (en anglès). Mindat. [Consulta: 15 febrer 2015].
# Korosko

Korosko és un lloc del Sudan, entre la primera i la segona cascada del Nil, a la regió de Núbia, que fou conquerit per Egipte vers el 1960 aC, fets als quals fa referència una inscripció trobada al lloc. És a la vall coneguda com a Wadi Korosko. A la rodalia hi havia l'explotació aurífera egípcia de Wadi Allaqi. Prop de Korosko, a Afia, s'hi han trobat restes de cases temporals del grup nubià conegut com a Grup A.
# Parc de Torrents i Lladó

El Parc de Torrents i Lladó és una zona verda del barri de Bufalà de Badalona, dedicada al pintor Joaquim Torrents i Lladó.
Delimitat per l'avinguda de Martí Pujol i els carrers de Guerau de Liost i John Lennon, és de petites dimensions, amb tan sols 0,81 Ha, i és accessible per tot el perímetre. Disposa d'espais lliures destinats al descans i a la integració dels residents de la zona. Hi ha parcel·les enjardinades amb gespa i un arbrat ja consolidat format per pins, roures, arbrat de flor, palmeres i arbustiva diversa. També hi ha una àrea de jocs infantils i una altra per a gossos.
Inaugurat el 1999, ocupa els terrenys de l'antiga Torre Calitxa, originalment una residència d'estiueig de la família Gusi, propietaris de la fàbrica veïna de Can Gusi, actualment ocupada per l'Asil Roca i Pi. Posteriorment, la torre passà a mans de la familía Trias: els germans Antoni i Joaquim Trias i Pujol i Ramon Trias i Fargas. Durant la Guerra Civil espanyola, aquests marxaren a l'exili, i després del conflicte s'hi instal·laren els frares Agustins recol·lectes, que la van reformar i hi construïren una capella dedicada a Santa Rita. Finalment, la casa i la capella foren enderrocades a la dècada del 1970, romanent-ne només alguns arbres.
L'any 2005 fou reconegut com una de les 142 zones verdes catalanes més sostenibles, conjuntament amb el parc de Nova Lloreda, entre els que presentaren a la jornada tècnica de parcs i jardins celebrada a Badalona.

## Transports

S'hi pot arribar amb autobús, tots operats per TUSGSAL.
* B1 (Badalona Av. Martí Pujol - Sta. Coloma Metro Fondo)
* B19 (Badalona H. Can Ruti - Barcelona H. Vall d'Hebron)
* B24 (Badalona H. Can Ruti - Barcelona Rda. St. Pere)
* B26 (Badalona H. Can Ruti - St. Adrià de Besòs Estació Rodalies)
* N11 (Barcelona Pl. Catalunya - Badalona H. Can Ruti)

## Referències

* ↑ UAB. «Medi Ambient - Badalona». [Consulta: 23 juny 2013].
* 1 2 Ajuntament de Badalona. «Torrents Lladó». Arxivat de l'original el 14 de desembre 2013. [Consulta: 23 juny 2013].
* 1 2 3 4 5 6 Ajuntament de Badalona. «Parc de Torrents i Lladó-Dades bàsiques». [Consulta: 23 juny 2013].
* ↑ Aymar i Ragolta, Jaume «Can Gusi o Torre de la Calitxa (desapareguda)». La Veu de Bufalà, 01-12-2015, pàg. 10.
* ↑ «El parc de Nova Lloreda i el Torrent Lladó s'han reconegut com els dos més sostenibles de les 142 zones verdes catalanes». Badaweb, 03-06-2005 [Consulta: 23 juny 2013].
# Exabyte

Múltiples de bytes :
| Prefix del SI (SI) | Prefix del SI (SI) | Prefix del SI (SI) | Prefix binari (IEC 60027-2) | Prefix binari (IEC 60027-2) | Prefix binari (IEC 60027-2) |
| Nom | Símbol | Múltiple | Nom | Símbol | Múltiple |
| kilobyte | kB | 10$^3$ (o 2$^{10}$) | kibibyte | KiB | 2$^{10}$ |
| megabyte | MB | 10$^6$ (o 2$^{20}$) | mebibyte | MiB | 2$^{20}$ |
| gigabyte | GB | 10$^9$ (o 2$^{30}$) | gibibyte | GiB | 2$^{30}$ |
| terabyte | TB | 10$^{12}$ (o 2$^{40}$) | tebibyte | TiB | 2$^{40}$ |
| petabyte | PB | 10$^{15}$ (o 2$^{50}$) | pebibyte | PiB | 2$^{50}$ |
| exabyte | EB | 10$^{18}$ (o 2$^{60}$) | exbibyte | EiB | 2$^{60}$ |
| zettabyte | ZB | 10$^{21}$ (o 2$^{70}$) | zebibyte | ZiB | 2$^{70}$ |
| yottabyte | YB | 10$^{24}$ (o 2$^{80}$) | yobibyte | YiB | 2$^{80}$ |
Un exabyte (derivat del prefix de SI exa-) és una unitat d'informació o emmagatzematge que segueix la pauta de Sistema Internacional d'Unitats, igual a un quintilió de bytes. El símbol de l'exabyte és EB.
En principi, els microprocessadors de 64 bits de molts ordinadors poden direccionar els 16 exbibytes, o just per sobre dels 18 exabytes, de memòria.

## Vegeu també

* Byte

## Referències

* ↑ «The International System of Units (SI): Prefixes» (en anglès). Bureau International des Poid et Mesures. [Consulta: 31 gener 2022].
* ↑ International Electrotechnical Commission «IEC 60027-2:2019 Letter symbols to be used in electrical technology - Part 2: Telecommunications and electronics». Genève: IEC, 2019.
* ↑ Una breu història de l'emmagatzematge virtual i l'adreçament de 64-bit
# Simone Barbier

Simone Barbier (Nancy, 19 de gener de 1903 - La Celle-Saint-Cloud, 23 de setembre de 1992) fou una tennista professional francesa activa durant la dècada del 1930.
Durant la seva carrera destaca haver estat finalista de l'Internationaux de France en la categoria de dobles femenins l'any 1930.

## Torneigs de Grand Slam
### Dobles femenins: 1 (0−1)

| Resultat | Núm. | Any | Torneig | Parella | Oponents | Marcador |
| Finalista | 1. | 1930 | Internationaux de France | Simonne Mathieu | Elizabeth Ryan Helen Wills | 3−6, 1−6 |

## Trajectòria
### Individual

| Torneig | 1927 | 1928 | 1929 | 1930 | 1931 | 1932 | 1933 | 1934 | 1935 | 1936 | 1937 | 1938 | 1939 | ... | 1948 | 1949 | Títols |
| Australian Championships | A | A | A | A | A | A | A | A | A | A | A | A | A | ... | A | A | 0 / 0 |
| Internationaux de France | 3R | 1R | 2R | 3R | 1R | 2R | 2R | 1R | 2R | 2R | 2R | 3R | 1R | ... | 1R | 1R | 0 / 15 |
| Wimbledon | A | A | 2R | 2R | A | A | A | A | A | A | A | A | A | ... | A | A | 0 / 2 |
| US Championships | A | A | A | A | A | A | A | A | A | A | A | A | A | ... | A | A | 0 / 0 |
| Llegenda: G: Guanyadora; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; ||||||||||||||||||

### Dobles femenins

| Torneig | 1927 | 1928 | 1929 | 1930 | 1931 | 1932 | 1933 | 1934 | 1935 | 1936 | 1937 | 1938 | 1939 | ... | 1946 | 1947 | 1948 | 1949 | 1950 | 1951 | Títols |
| Australian Championships | A | A | A | A | A | A | A | A | A | A | A | A | A | ... | A | A | A | A | A | A | 0 / 0 |
| Internationaux de France | 1R | 1R | 2R | F | 2R | QF | SF | QF | 2R | QF | 2R | 2R | QF | ... | 1R | 2R | A | A | 1R | 1R | 0 / 17 |
| Wimbledon | A | A | 1R | QF | A | A | A | A | A | A | A | A | A | ... | A | A | A | A | A | A | 0 / 2 |
| US Championships | A | A | A | A | A | A | A | A | A | A | A | A | A | ... | A | A | A | A | A | A | 0 / 0 |
| Llegenda: G: Guanyadora; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; ||||||||||||||||||||||

### Dobles mixts

| Torneig | 1927 | 1928 | 1929 | 1930 | 1931 | Títols |
| Australian Championships | A | A | A | A | A | 0 / 0 |
| Internationaux de France | A | 1R | QF | 3R | A | 0 / 3 |
| Wimbledon | A | A | A | A | A | 0 / 0 |
| US Championships | A | A | A | A | A | 0 / 0 |
| Llegenda: G: Guanyadora; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; |||||||